अल्लापुर से सटे बाघम्बरी गद्दी इलाके की भौगोलिक स्थिति कुछ ऐसी है कि निचला इलाका होने की वजह से बारिश होते ही सोहबतिया बाग, जार्ज टाउन, एलआईसी नाले का पानी, बैरहना का पानी, दारागंज का पानी बाघम्बरी गद्दी एरिया में आता है. इससे तिलक नगर और एमएल कानवेंट का इलाका जलभराव का शिकार होता है. पिछले वर्ष की बारिश और बाढ़ में एमएल कानवेंट के कई घर प्रभावित हुए थे. करीब 20 से 25 हजार लोग पानी से घिर गए थे.